

**Záujemcovia**

Váš list značky / zo dňa Naša značka Vybavuje Bratislava

A. Morvayová 21.02.2025

Vec: **Oznámenie o zrušení verejného obstarávania**

Názov zákazky: **Repas trakčných batérií na elektrobusoch**

Druh zákazky: nadlimitná zákazka na predmet zákazky zadávaná reverzným postupom podľa §  91 ods. 1, resp. § 66 ods. 7 písm. b) zákona č. 343/2015 Z. z. o VO

Označenie vo Vestníku EÚ: 14/2025 40743-20251 zo dňa 21.01.2025

Označenie vo Vestníku ÚVO: č. 15/2025 pod značkou 1418-MSS dňa 22.01. 2025

Interné označenie: NL 21/2024

V zmysle § 57 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) Vám oznamujeme, že obstarávanie predmetu zákazky: **„Repas trakčných batérií na elektrobusoch*“***

**zrušuje v celom rozsahu.**

Odôvodnenie:

Obstarávateľ môže zrušiť použitý postupu zadávania zákazky, ak nastanú okolnosti podľa § 57 ods. 2 Zákona o verejnom obstarávaní.“

Podľa § 57 ods. 2 zákona cit.: „*Verejný obstarávateľ a obstarávateľ môžu zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodne osobitného zreteľa, pre ktoré nemožno od verejného obstarávateľa alebo obstarávateľa požadovať, aby vo verejnom obstarávaní pokračovali, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota*.“

Obstarávateľ konštatuje, že v predmetnom verejnom obstarávaní nebolo predložených viac ako dve ponuky, a to obstarávateľa oprávňuje na aplikáciu postupu v súlade s § 57 ods. 2 zákona, konkrétne na zrušenie vyhláseného verejného obstarávania.

**Informácia o ďalšom postupe obstarávateľa:**

Podľa § 57 ods. 3 zákona verejný obstarávateľ a obstarávateľ sú povinní bezodkladne upovedomiť všetkých uchádzačov a záujemcov o zrušení použitého postupu zadávania zákazky, koncesie alebo jeho časti s uvedením dôvodu a oznámiť postup, ktorý použijú pri zadávaní zákazky na pôvodný predmet zákazky alebo na pôvodný predmet koncesie.

Obstarávateľ oznamuje, že pôvodný predmet zákazky bude realizovať vyhlásením novej nadlimitnej zákazky v najbližšom možnom čase.

S pozdravom

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dopravný podnik Bratislava, akciová spoločnosť Dopravný podnik Bratislava, akciová spoločnosť**

Ing. Martin Rybanský Ing. Milan Donoval

predseda predstavenstva podpredseda predstavenstva - CTO